**REGULAMENT**

**PRIVIND ORGANIZAREA ŞI DESFĂŞURAREA CONCURSULUI DE LIMBA FRANCEZĂ**

**Clasele a V-a şi a VI-a**

**An școlar 2021-2022**

**CAPITOLUL I**

**Cadrul general**

**Art. 1** (1)Prezentul regulament defineşte cadrul specificde organizare şi desfăşurare a concursului extrașcolar de limba franceză şi este elaborat cu respectarea prevederilor *Metodologiei-cadru de organizare şi desfăşurare**a competiţiilor şcolare*, aprobată prin OM nr. 3015/08.01.2019, numită în continuare Metodologie-cadru.

(2) Concursul se adresează elevilor de clasa a V-a, respectiv a VI-a, capabili de performanţe în domeniul limbii franceze.

(3) Standardele de performanţă ale concursului reflectă standardele Uniunii Europene, înscrise în Cadrul European Comun de Referinţă pentru Limbi (CECRL) și programelor școlare specifice, după cum urmează:

- clasa a V-a – nivelul A1

- clasa a VI-a – nivelul A1/A1+

**Art. 2** (1) Concursul urmăreşte să evalueze deprinderile de comunicare, de receptare şi de producere a mesajelor scrise ale elevilor care studiază această limbă în cadrul sistemului de învăţământ sau în afara acestuia.

(2) La această competiţie pot participa elevi de la toate formele de învăţământ, de la învăţământul de stat sau de la învăţământul particular, la clasa la care sunt înscrişi în anul de desfăşurare a concursului:

• clasa a V-a;

• clasa a VI-a.

**Art. 3** (1) Etapele de desfăşurare a Concursului sunt:

• etapa pe şcoală;

• etapa judeţeană.

(2) Pentru toate etapele desfăşurării Concursului de limba franceză la clasele a V-a şi a VI-a se vor organiza doar probe scrise.

**CAPITOLUL II**

**Organizarea concursului**

**Art. 5** La fiecare etapă a concursului de limba franceză, un elev participant poate cumula maxim 100 de puncte, cu acordarea a 10 puncte din oficiu.

(2) Calificarea elevilor la etapa judeteana a concursului este condiţionată de obţinerea unui punctaj minim de 85 de puncte la etapa pe şcoală, în limita a 4 elevi participanţi/nivel de studiu/unitate şcolară. Numărul acestora poate fi depăşit, în cazul şcolilor cu mulţi elevi şi care au înregistrat constant rezultate foarte bune la acest concurs, numai cu avizul Consiliului Consultativ al departamentului ,,Limbi moderne” al IŞJ Argeş.

**CAPITOLUL III**

**Elaborarea subiectelor şi desfăşurarea probelor**

**Art. 6** Probele susţinute de concurenţi în cadrul Concursului sunt probe scrise individuale obligatorii, concepute pe clase, cu participare directă.

**Art. 7** (1) Responsabilitatea elaborării subiectelor şi modalitatea de desfăşurare a probelor Concursului la etapa pe şcoală/județeană revine în totalitate comisiilor metodice pentru limbi moderne din şcoli, care vor selecta elevii participanţi la etapa școală, nu mai mult de 4 elevi/nivel/şcoală.

(2) Subiectele pentru proba scrisă la etapa judeţeană vor fi elaborate de către un grup de lucru format din cadre didactice de specialitate, coordonat de inspectorul şcolar de specialitate.

**Art. 9** Timpul de lucru pentru probele scrise, atât pentru clasa a V-a cât şi pentru clasa a VI-a, este de 90 de minute.

**CAPITOLUL IV**

**Evaluarea**

**Art. 10** (1) **Desfăşurarea probelor de evaluare**, conform *Metodologiei-cadru*.

(2) La toate etapele Concursului, evaluarea lucrărilor scrise este realizată de către profesori de specialitate din învăţământul preuniversitar, care nu au elevi calificaţi la clasa la care evaluează, rude şi afini până la gradul al III-lea inclusiv.

**Art. 11** (1) Rezultatele probelor la toate etapele Concursului se apreciază cu punctaje cuprinse între 0 şi 100.

(2) La toate etapele Concursului rezultatele iniţiale se comunică prin afişarea acestora, pentru fiecare clasă, în ordine alfabetică.

**CAPITOLUL V**

**Contestaţiile**

**Art. 12** (1) Rezultatele obţinute de concurenţi la toate etapele Concursului pot fi contestate. Elevii participanţi pot contesta numai punctajul iniţial al propriei lucrări scrise şi anume subiectul cuprinzând itemi subiectivi.

(2) Dreptul la contestaţie are ca obiect exclusiv propria lucrare/propriul rezultat. Elevul concurent nu poate contesta rezultatul unor terţi.

(3) Termenul de depunere a contestaţiilor şi termenul de analiză şi răspuns la contestaţii sunt stabilite de comisia de organizare şi evaluare de la fiecare etapă şi sunt comunicate participanţilor în momentul afişării rezultatelor iniţiale.

Termenul de analiză şi răspuns la contestaţii nu poate depăşi 24 de ore de la încheierea depunerii contestaţiilor.

**Art. 13** Pentru rezolvarea contestaţiilor, la toate etapele Concursului de limba franceză la clasele a V-a şi a VI-a, vor fi desemnaţi profesori cu experienţă ca evaluatori, alţii decât cei care au evaluat iniţial.

**Art. 14** (1) Pentru lucrările care au primit iniţial punctaje cuprinse între 90 – 100, punctajul definitiv este acela acordat de subcomisia de contestaţii.

(2) Pentru lucrările care au primit iniţial alte punctaje decât cele menţionate la art. 15 (1), punctajul definitiv este acela acordat de subcomisia de contestaţii, dacă între punctajul iniţial şi punctajul acordat la contestaţie există o diferenţă de cel puţin 10 puncte. Dacă diferenţa dintre cele două punctaje este mai mică de 10 puncte, punctajul definitiv este cel iniţial.

(3) După eventuala reevaluare la contestaţii, se afişează rezultatele finale, în ordine valorică descrescătoare.

**Art. 15** (1) La toate etapele Concursului, nu se admite depunerea contestaţiei de către altă persoană (părinte, profesor, coleg, etc.), în absenţa elevului în cauză.

(2) La toate etapele Concursului, rezultatele finale se comunică după cel mult 24 de ore de la încheierea intervalului orar destinat depunerii contestaţiilor.

**CAPITOLUL VI**

**Premierea**

**Art. 16** (1) La toate etapele Concursului ierarhia concurenţilor, în vederea premierii, se stabileşte în ordinea descrescătoare a punctajelor obţinute. La etapa judeţeană modul de acordare a premiilor este stabilit cu respectarea prevederilor *Metodologiei-cadru de organizare şi desfăşurare**a competiţiilor şcolare*, aprobată prin OM nr. 3015/08.01.2019: 1 premiu I, 1 premiu II, 1 premiu III, până la 15% din numărul participanților se vor acorda mențiuni.

Comisia de organizare poate suplimenta numărul premiilor în funcție de punctajele obținute/ numărul (mare) de participanți.

**CAPITOLUL VII**

**Dispoziţii finale**

**Art. 17** Toate informaţiile privitoare la organizarea şi desfăşurarea Concursului vor fi făcute publice numai de către preşedinţii/preşedinţii executivi/vicepreşedinţii comisiilor.

**Art. 18** Elevii participanţi la fiecare etapă a Concursului se vor prezenta având asupra lor carnetul de elev cu fotografie, vizat pentru anul şcolar în curs.

**Art. 19** Indiferent de rolul în cadrul competiţiei, profesorii implicaţi în organizarea şi desfăşurarea etapelor concursului care vor încălca deontologia profesională vor fi sancţionaţi conform prevederilor din *Metodologia-cadru*.

**Art. 20** La toate etapele Concursului, pe parcursul evaluării, înainte şi după afişarea rezultatelor iniţiale sau a celor finale, profesorii evaluatori nu pot avea acces decât la lucrările care le-au fost repartizate pentru evaluare.

ANEXA NR. 1

Subiectele pentru probele scrise vor fi structurate după cum urmează:

• 20 de puncte pentru înţelegerea textului scris (exerciţii de tip adevărat/fals, exerciţii cu alegere multiplă, exerciţii de identificare a intrusului);

• 30 de puncte pentru exerciţii care vizează lexicul, gramatica (exerciţii de identificare/utilizare a relaţiilor semantice: sinonime, antonime, familii de cuvinte; exerciţii de alcătuire de propoziţii, exerciţii de identificare a unor structuri gramaticale şi de reformulare a acestora, exerciţii de corespondenţă la nivel de propoziţie).

• 40 de puncte pentru itemi subiectivi (exprimare scrisă): scrisoare, carte poştală, e-mail – 40-60 cuvinte pentru clasa a V-a, 50-80 cuvinte pentru clasa a VI-a.

• 10 puncte oficiu.

**ANEXA NR. 2**

Unitatea școlară: ...........................................................................

Nr.înreg............./............................................

Tabel nominal al elevilor calificați la concursul județean de limba franceză

clasele a V-a și a VI-a

|  |  |  |  |  |  |  |
| --- | --- | --- | --- | --- | --- | --- |
| **Nr.crt.** | **Nume și prenume elev** | **Clasa** | **Nivel (L1/L2)** | **Punctajul obținut la etapa pe şcoală** | **Numele profesorului îndrumător** | **Obs.** |
|  |  |  |  |  |  |  |
|  |  |  |  |  |  |  |

Profesori care doresc să participe la evaluare în cadrul concursului:

|  |  |  |  |
| --- | --- | --- | --- |
| **Nr.crt.** | **Nume şi prenume** | **Telefon** | **Grad didactic** |
|  |  |  |  |

Director,